b'\n_START_ARTICLE_\nUsta resnice\n_START_PARAGRAPH_\nUsta resnice\xc2\xa0(italijansko Bocca della Verit\xc3\xa0) so marmornata maska v Rimu,\xc2\xa0ki stoji ob levi steni stebri\xc5\xa1\xc4\x8da v baziliki Svete Marije v Kosmedinu, na trgu Piazza della Bocca della Verit\xc3\xa0, kjer se je v anti\xc4\x8dnih \xc4\x8dasih nahajala tr\xc5\xbenica z \xc5\xbeivino Forum Boarium. Cerkev privla\xc4\x8di mno\xc5\xbeico obiskovalcev, ki v\xc2\xa0usta porinejo roko._NEWLINE_Masivna marmornata maska je stara okoli 2.200 let, tehta 1.200 kilogramov, v premeru pa sega 1,75 metra. Zelo verjetno\xc2\xa0upodablja obraz morskega poganskega boga Okeana, morda pa Jupitra, Orakla ali Faunusa. O\xc4\x8di, nosnice in\xc2\xa0usta so odprta. Zgodovinarji ne vedo, kaj bi bil diskov prvotni namen. Morda so ga\xc2\xa0uporabljali kot pokrov odto\xc4\x8dnega ja\xc5\xa1ka v bli\xc5\xbenjem Herkulovem templju, ki je imel v strehi okulus, zaradi \xc4\x8desar je v templju lahko de\xc5\xbeevalo. Mislijo tudi, da so trgovci z \xc5\xbeivino skozenj spirali kri \xc5\xbertvenih \xc5\xbeivali bogu Herkulu. V 13. stoletju so jo verjetno odstranili iz templja in postavili ob steno v baziliko. V 17. stoletju so jo prestavili na dana\xc5\xa1nje mesto v cerkvenem stebri\xc5\xa1\xc4\x8du._NEWLINE_V srednjem veku se je raz\xc5\xa1irila legenda, da jih je\xc2\xa0ustvaril \xc4\x8darovnih Vergil kot detektor la\xc5\xbei za mo\xc5\xbee in \xc5\xbeene, ki so sumili v zvestobo svojega partnerja.\n_START_SECTION_\nSklici in izpeljana dela\n_START_PARAGRAPH_\nUsta resnice so znana iz filma Rimske po\xc4\x8ditnice iz leta 1953, kjer predstavljata pripovedni element, saj sta glavna lika v filmu sprva drug do drugega oba neiskrena. V knjigi Het geheim van de afgebeten vingers\xc2\xa0nizozemskega pisatelja Rinderta Kromhouta\xc2\xa0okostnjak, ki \xc5\xbeivi v kapucinski kripti cerkve Santa Maria della Concezione dei Cappuccini, odre\xc5\xbee prste la\xc5\xbenivih otrok._NEWLINE_Obstaja ve\xc4\x8d replik in izpeljanih del Ust resnice. V kalifornijskem vrtu Alta Vista se nahaja reprodukcija v izvorni velikosti, v pari\xc5\xa1kih Luksembur\xc5\xa1kih vrtovih je kip \xc5\xbeenske z roko v\xc2\xa0ustih. Po svetu je ve\xc4\x8d vede\xc5\xbeevalskih avtomatov, v katere se vstavi kovanec za branje prihodnosti._NEWLINE_Usta resnice so tema v zgodovinski evropski\xc2\xa0umetnosti. Dve sliki \xc5\xbeensk, ki vstavita roko v kip leva v prisotnosti opazovalcev, Lucasa Cranacha starej\xc5\xa1ega, sta primera te teme.'